COLOR ดีขึ้น Q2/58 พลิกกำไร หลังรายได้เพิ่ม-คุมต้นทุนอยู่
COLOR ดีขึ้น Q2/58 พลิกกำไร หลังรายได้เพิ่ม-คุมต้นทุนอยู่ โดยงบฯ Q2/58 มีกำไรสุทธิ 13.78 ลบ. จากปีก่อนที่ขาดทุน 3.48 ลบ. ขณะที่ งวด 6 เดือนมีกำไรสุทธิ 23.97 ลบ. เทียบจากช่วงเดียวกันปีก่อนที่ขาดทุนสุทธิ 0.91 ลบ.
14 ส.ค. 2558

บริษัท สาลี่ คัลเล่อร์ จำกัด (มหาชน) หรือ COLOR รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 13.78 ล้านบาท หรือมีกำไรสุทธิ 0.02 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 3.48 ล้านบาท หรือขาดทุนสุทธิ 0.01 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 23.97 ล้านบาท หรือ 0.04 บาทต่อหุ้น เทียบจากช่วงเดียวกันของปีก่อนที่มีขาดทุนสุทธิ 0.91 ล้านบาท หรือ 0.00 บาทต่อหุ้น โดยผลการดำเนินงานงวด 3 เดือนที่พลิกมีกำไร เนื่องจากบริษัทมีรายได้เพิ่มขึ้น และสามารถควบคุมค่าใช้จ่ายในการผลิต การขายและบริหารได้ดีขึ้น 